**DĖL LĖŠŲ SKYRIMO**

2021 m. spalio 8 d. Nr. DĮV-1083

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2, 5 punktais, Šilalės rajono savivaldybės lėšų skyrimo neplanuotoms švietimo, kultūros ir kitoms priemonėms įgyvendinti tvarkos aprašo, patvirtinto Šilalės rajono savivaldybės tarybos 2013 m. kovo 21 d. sprendimu Nr. T1-48 „Dėl Šilalės rajono savivaldybės lėšų skyrimo neplanuotoms švietimo, kultūros ir kitoms priemonėms įgyvendinti tvarkos aprašo patvirtinimo“, 5,1 ir 5.2 papunkčiais ir atsižvelgdamas Tenenių bendruomenės pirmininkės 2021 m. rugpjūčio 27 d. prašymą „Dėl Tenenių bendruomenės įsteigimo išlaidų kompensavimo“, Jomantų kaimo bendruomenės pirmininkės 2021 m. rugsėjo 20 d. prašymą, Pajūrio miestelio bendruomenės pirmininkės 2021 m. rugsėjo 22 d. prašymą, Lietuvos šaulių sąjungos LDK Kęstučio šaulių 7-sios rinktinės vado 2021 m. rugsėjo 23 d. prašymą Nr. R4-07-46, LPS „Bočiai“ Šilalės rajono bendrijos pirmininkės 2021 m. rugpjūčio 27 d. prašymą „Dėl paramos gavimo“, D. L. *(duomenys neskelbtini),* gyvenančio Medvėgalio g., Šilalės mieste, 2021 m. spalio 1 d. prašymą „Dėl paramos skyrimo sudalyvauti IUKL pasaulio svarsčių kilnojimo čempionate“ ir Lietuvos klojimo teatro draugijos pirmininko 2021 m. rugsėjo 30 d. prašymą:

1. S k i r i u lėšas iš Šilalės rajono savivaldybės administracijai patvirtintos Savivaldybės funkcijų įgyvendinimo ir valdymo tobulinimo programos (Nr. 1) Neplanuotų švietimo, kultūros ir kitų priemonių įgyvendinimo priemonei (Nr. 01.01.04.04.), iš viso 2 733,0 Eur:

1.1. Tenenių bendruomenei – 133,0 Eur (padengti bendruomenės dokumentų registravimo išlaidas);

1.2. Jomantų kaimo bendruomenei – 500,0 Eur (padengti komunalinių paslaugų (elektros bei patalpų šildymo) išlaidas);

1.3. Pajūrio miestelio bendruomenei – 500,0 Eur (prisidėti prie projekto „Sportas visiems“ įgyvendinimo išlaidų);

1.4. Lietuvos šaulių sąjungos LDK Kęstučio šaulių 7-ajai rinktinei – 500,0 Eur (padengti šauliškos atributikos (LU uniforma, marškinėliai, kepuraitės, skiriamieji ženklai ir kt.) įsigijimo išlaidų dalį);

1.5. LPS „Bočiai“ Šilalės rajono bendrijai – 200,0 Eur (padengti organizuojamos pagyvenusių žmonių dienos šventės išlaidų dalį);

1.6. Lietuvos svarsčių kilnojimo federacijai – 600,0 Eur (padengti D. L. *(duomenys neskelbtini)*, gyvenančiam Medvėgalio g., Šilalės mieste, dalyvavimo IUKL Pasaulio svarsčių kilnojimo čempionate 2021 m. spalio 21–25 d. Budapešte, Vengrijoje, pragyvenimo, kelionės ir kitų išlaidų dalį);

1.7. Laukuvos seniūnijai – 300,0 Eur (garbės premijai geriausiam Lietuvos klojimo teatrui).

2. P a v e d u Šilalės rajono savivaldybės administracijos Centralizuotam buhalterinės apskaitos skyriui parengti lėšų naudojimo sutartis su Programos vykdytojais dėl 1 punkte įvardytų lėšų panaudojimo.

3. P a v e d u paskelbti šį įsakymą Šilalės rajono savivaldybės interneto svetainėje [www.silale.lt](http://www.silale.lt).

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo arba įteikimo suinteresuotam asmeniui dienos.

Administracijos direktorius Tadas Bartkus